57. ΒΑΣΙΛΙΚΟΝ ΔΙΑΤΑΓΜΑ της 30/31 Δεκ. 1959 Περί μεταφοράς του συνόλου των θέσεων της Υπηρεσίας Κρατικών Προμηθειών και των επί ταύτης αρμοδιοτήτων του Υπουργού των Οικονομικών εις το Υπουργείον Εμπορίου. Έχοντες υπ’ όψει τας διατάξεις του άρθρ. 4 του Νόμ. 3925/59 «περί Υπουργείων και των Οργανισμών των Δημοσίων Πολιτικών Υπηρεσιών», την υπ’ αριθ. 684/1959 γνωμοδότησιν του Συμβουλίου της Επικρατείας και την υπ’ αριθ. 955/18.12.1959 ομοίαν του Ανωτάτου Συμβουλίου Δημοσίων Υπηρεσιών, προτάσει των Ημετέρων Προέδρου της Κυβερνήσεως, επί του Συντονισμού και των Οικονομικών Υπουργών και επί του Εμπορίου Υφυπουργού απεφασίσαμεν και διατάσσομεν. Άρθρ.1.-Αι κατά τας κειμένας διατάξεις αρμοδιότητες του Υπουργού των Οικονομικών επί της Υπηρεσίας Κρατικών Προμηθειών και της Επιτροπής Κρατικών Προμηθειών μεταφέρονται εις το Υπουργείον Εμπορίου ασκούμεναι εφεξής υπό του Υπουργού Εμπορίου δια της παρά τω Υπουργείω τούτω Γενικής Διευθύνσεως Αγορανομίας. Εξαιρούνται της κατ’ ανωτέρω μεταφοράς μόνον αι αφορώσαι εις την παροχήν και έγκρισιν πιστώσεων και της παγίας προκαταβολής κατά τας κειμένας γενικάς και ειδικάς διατάξεις αρμοδιότητες του Υπουργού Οικονομικών ως και αι μέχρι τούδε υπό του Γενικού Χημείου του Κράτους ασκούμεναι αρμοδιότητες αι σχέσιν έχουσαι με τα έργα της Υπηρεσίας Κρατικών Προμηθειών. Όπου εις τας ισχυούσας περί της Υπηρεσίας Κρατικών Προμηθειών διατάξεις αναφέρεται το Υπουργείον ή ο Υπουργός των Οικονομικών ή υπάλληλοι του Υπουργείου Οικονομικών νοείται εφεξής, τηρουμένων των ανωτέρω εξαιρέσεων, το Υπουργείον ή ο Υπουργός του Εμπορίου ή υπάλληλοι του Υπουργείου Εμπορίου. Άρθρ.2.-Το σύνολον των οργανικών θέσεων του προσωπικού της Υπηρεσίας Κρατικών Προμηθειών και το σύνολον του κατέχοντος ταύτας προσωπικού μεταφέρονται εις το Υπουργείον Εμπορίου. Η Υπηρεσία Κρατικών Προμηθειών και η Επιτροπή Κρατικών Προμηθειών εξακολουθούσιν ασκούσαι τας εκ των κειμένων διατάξεων αρμοδιότητας αυτών υπό την υφισταμένην σύνθεσιν και οργάνωσιν αυτών, υποκείμεναι εις την κατ’ άρθρ. 5 του Νόμ. 3925/59 αναδιοργάνωσιν. Άρθρ.3.-Μεταφέρονται εις το Υπουργείον Εμπορίου παρά τη Υπηρεσία Κρατικών Προμηθειών θέσεις ως ακολούθως: Α΄.Προσωπικόν Α΄ Κατηγορίας. Ι.1 θέσις Διευθυντού επί βαθμώ 2ω ή 3ω. ΙΙ.6 θέσεις Τμηματαρχών επί βαθμώ 4ω ή 5ω. ΙΙΙ.20 θέσεις Εισηγητών ή Γραμματέων α΄ ή β΄ ή Ακολούθων επί βαθμώ 9ω ή 8ω ή 7ω ή 6ω. IV.1 θέσις Χημικού επι βαθμώ 6ω έως 4ω. Β΄.Προσωπικόν Β΄ Κατηγορίας. Ι.28 θέσεις Γραφέων επί βαθμώ 11ω ή 10ω ή 9ω ή 8ω ή 7ω ή 6ω. ΙΙ.9 θέσεις Δακτυλογράφων επί βαθμώ 11ω ή 10ω ή 9ω ή 8ω ή 7ω ή 6ω. ΙΙΙ.2 θέσεις Δακτυλογράφων, κατόχων ξένης γλώσσης, εξ ων η μία Αγγλικής γλώσσης, επί βαθμώ 9ω ή 8ω ή 7ω ή 6ω. Γ΄.Προσωπικόν Γ΄ Κατηγορίας. Ι.1 θέσις Αρχικλητήρος επί βαθμώ 9ω. ΙΙ.9 θέσεις κλητήρων επί βαθμώ 13ω ή 12ω ή 11ω ή 10ω. ΙΙΙ.4 θέσεις καθαριστριών επί ημερομισθίω ή ωρομισθίω εφαρμοζομένων των διατάξεων του Νόμ. 2413/1953. Δ΄.Μία θέσις μεταφραστού πληρουμένη κατά τας διατάξεις του Α.Ν. 99/1945. Ε΄.4 θέσεις επί συμβάσει υπαλλήλων ήτοι ενός Χημικού, ενός Μηχανολόγου, ενός ειδικού περί την υφαντουργίαν και ενός γλωσσομαθούς ειδικευμένου εις την τεχνικήν ορολογίαν εις δύο τουλάχιστον ξένας γλώσσας. Επί εξάμηνον από της ισχύος του παρόντος ο Γενικός Γραμματεύς της Υπηρεσίας Κρατικών Προμηθειών δύναται να λαμβάνηται εκ των επί βαθμώ 2ω υπαλλήλων της Γενικής Διευθύνσεως Δημοσίου Λογιστικού. Άρθρ.4.-Η ισχύς του παρόντος, την δημοσίευσιν και εκτέλεσιν του οποίου ανατίθεμεν εις τον Ημέτερον επί του Εμπορίου Υφυπουργόν, άρχεται μετά δέκα ημέρας από της δημοσιεύσεως αυτού εις την Εφημερίδα της Κυβερνήσεως. 